The Master of Ballantrae (cinta de 1953)

:*Iste articlo ye sobre una cinta britanica de 1953 de cine d'aventuras; ta atros usos, se veiga *'The Master of Ballantrae** y **The Master of Ballantrae (cinta)***.

***The Master of Ballantrae*** (títol orichinal en [[Idioma anglés|anglés]], en [[Idioma aragonés|aragonés]] ***O sinyor de Ballantrae***, estrenada en [[Aragón]] con o títol en [[Idioma castellano|castellano]] d***'El señor de Ballantry***, en aragonés ***O sinyor de Ballantry**') ye una cinta de cine d'aventuras de cine britanico estrenada l'anyo 1953, dirichida por William Keighley seguntes un guión adaptau por Herb Meadow y Harold Medford (basau en a novela *[[The Master of Ballantrae (novela)|The Master of Ballantrae]]* que heba publicau Robert Louis Stevenson l'anyo 1899), con una banda sonora orichinal de William Alwyn, una dirección de fotografía de Jack Cardiff y una producción cinematografica ta la productora cinematografica *[[Warner Bros.]]*. Forman l'elenco d'a cinta, en os suyos papels principals, os actors Errol Flynn, Roger Livesey, Anthony Steel, Beatrice Campbell, Yvonne Furneaux, Felix Aylmer, Mervyn Johns, Charles Goldner, Ralph Truman, Francis de Wolff, Jacques Berthier y Gillian Lynne.

*Jamie Durie* ye lo fillo mayor y hereu de *lord Durrisdeer*, y vive en a casa familiar en Escocia con él y con su chirmano *Henry*, en l'anyo 1745. Cuan lis plegan noticias de que los partidarios de Carlos Eduardo Estuardo s'han sublevau en a clamada rebelión chacobita, toz dos chirmanos quieren partecipar en a sublevación, pero *MacKellar*, un emplegau d'a casa, lis recomienda que nomás que uno participe en a sublevación, estando l'atro fiel a Chorche II de Gran Bretanya, de tal modo que gane qui gane a guerra la familia quede entre los vencedors, y los dos chirmans se chugan con una moneda qui ha d'estar fiel a lo rei y qui ha de sublevar-se, ganando *Jamie*, qui marcha a la guerra, con a opisición de su promesa *lady Allison*. Finalment, a sublevación remata con a redota o 16 d'abril de 1746 en a batalla de Culloden, y *Jamie* torna enta casa perseguiu ta aconseguir diners ta marchar enta Francia, fendo amistat con un irlandés chacobita que tamién fuye, lo *[[coronel]] Francis Burke*. En plegar en casa, *Jamie* besa a su prometida *Allison*, pero lo veue su amant *Jessie Brown*, qui lo denuncia a los angleses. En prebar de fuyir, ye feriu d'un disparo y caye en a mar, creyendo toz que ha muerto, encara que s'ha consegui salvar. Tanimientres, creye que ye su chirmano qui l'ha traicionau. Con o *coronel Burke* pagan o suyo pasache en un barco enta America, pero lo barco ye asaltau por piratas mandaus por o *capitán Arnaud*. Toz dos deciden unir-se a lo pirata, y l'aduyan a apoderar.se d'un gran barco que heba capturau un atro pirata, lo *capitán Mendoza*, pero *Arnaud* lo traiciona y en un duelo *Jamie* lo mata, quedando él mandando lo barco y estando propietario d'as riquezas que se i troban. Deciden tornar enta Escocia y recuperar a suya posición, pero en plegar-ie descubren que *lady Allison* y *Jamie*, pensando que heba muerto en cayer en a mar, son amán d'a suya voda y se ye celebrando una fiesta de preparación, con presencia d'oficials de l'exercito britanico. *Jamie*, indignau, principia una baralla con su chrimano, que remata con él y lo *coronel Burke* engarcholaus en as matmorras d'a casa familiar, a on d'antes mas ya heba estau engarcholau un d'os suyos antepasaus y que heba conseguir fugar-se-ne.

A cinta s'ambienta en os anyos 1745 y 1746 en Escocia, en Anglaterra y en a mar Caribe, y las suyas escenas se filmoron en o castiello d'Eilean Donan en Dornie (Highland, Escocia) y en Newquay en Cornualla en o Reino Uniu y en Palermo en Sicilia en Italia, amás d'en os *[[Elstree Studios]]* en Borehamwood (Hertfordshire, Reino Uniu).

## Elenco

## Se veiga tamién
* Cine en 1953.
* Cintas de 1953.

## Referencias